
De mai mulţi ani experţi recunoscuţi sau proroci improvizați 
ne tot anunţă o mare criză economică pornită din S.U.A. 
Marea cădere economică nu a avut loc nici în 2023. În 
schimb asistăm la o prăbușire morală a Occidentului fără 
egal din 1945. După absurdul și perfect inutilul și evitabilul 
război din Ucraina - cu cei probabil peste 400 000 de morți 
și probabil aproape un milion și jumătate de răniţi, cu foarte 
mulți morţi de partea rusă (nu există o statistică credibilă), 
cu exilul de proporții biblice a ucrainienilor, în primul rând 
femei și copii, planeta asistă destul de mută la marele 
genocid din Israel, din Fâșia Gaza - copii, femei, civili, 
peste 20.000 dintre care peste 4.000 de copii și femei 
însărcinate. 


După ce S.U.A. și întreg Occidentul (din care ţările din 
estul Europei nu fac parte) au participat masiv la înarmarea 
și finanțarea cu sute de miliarde de dolari a Ucrainei, 
pentru a pune la pământ economia Rusiei și a-l îndepărta 
pe Vladimir Putin de la putere, Israelul cu sprijinul total al 
aceluiași Occident a reușit să pună la pământ aproape 
toată Gaza, o pușcărie sub cerul liber, locuită de 2,2 
milioane de palestinieini. Toate guvernele occidentale, dar 
și guvernul român, susțin indefectibil „războiul” devastator 
(images/stories/autori/Romosan_Petru_44jiy) Benjamin Netanyahu. Probabil peste 50 % dintre 
locuințele și infrastructura din Gaza au fost distruse de 


armata israeliană. 


În doar două luni de război nebunesc al primului ministru israelian, Israelul a reușit să piardă aproape 
total imensul prestigiu de care se bucura și din compasiunea pentru victimele Holocaustului. Lumea 
musulmană de peste un milliard de oameni se mobilizează lent dar sigur împotriva Israelului. 
Președintele Turciei, Recep Erdogan, l-a comparat pe Benjamin Netanyahu cu Adolf Hitler: „Cu ce te 
deosebești de Hitler?”. 


Economia Rusiei nu numai că nu s-a prăbușit cum anticipau neoconservatorii care domină viaţa 
politică din S.U.A. și din Occident dar va avea anul viitor, în 2024, o creștere estimată la peste 5 %. 
lar Vladimir Putin e mai puternic ca niciodată. Anul viitor, din ianuarie, va conduce noua construcție 
lărgită B.R.I.C.S. și tot la începutul anului, în martie, va fi foarte probabil reales pentru al cincilea 
mandat ca președinte. În contrapartidă, Benjamin Netanyahu în loc să elimine Organizația Hamas 
care a atacat Israelul în 7 octombrie pune serios în pericol chiar existenţa statului evreu. di 


E adevărat că deocamdată singura țară musulmană care a sărit în ajutorul palestinienilor (confundați 
toți cu Hamasul) e Yemenul, una dintre cele mai nefericite și sărace ţări (locul 183 din 191 ca indice 
de dezvoltare umană, clasament stabilit de O.N.U.). Armata yemenită și rebelii Huthy atacă toate 
navele care au vreo legătură cu Israelul și care traversează canalul de Suez, Marea Roșie și Golful 
Aden spre Oceanul Indan. Rebelii Huthi și armata yemenită îi cer Israelului doar să permită intrarea în 
Gaza a ajutoarelor umanitare (alimentare, sanitare, apă) pentru populaţia palestiniană lipsită de cele 
mai elementare mijloace de subzistență. Strâmtoarea Bab-el-Mandeb, Marea Roșie și Golful Aden 
sunt la discreţia rebelilor Huthi și a armatei yemenite. În jur de 20 000 de nave tranzitează în fiecare 
an prin Canalul de Suez și Marea Roșie, adică 40 % din comerțul maritim mondial. 


Operaţiunea „Prosperity Guardian” condusă de S.U.A. și care vizează protejarea coridorului strategic 
din Marea Roșie pare să fie „un fiasco mondial”. „Dintr-o lovitură, Ansarullah (yemeniţii) au pus în 
eșec Occidentul și ordinea sa fondată pe reguli” (Pepe Escobar). 


Șeful Ansarullah, Abdel-Malek al-Huthi a confirmat pe 20 decembrie că Sanaa (capital Yemenului) a 
cerut oficial țărilor care se găsesc pe ruta Yemen - Israel să deschidă pasaje de trecere terestre 
pentru sute de mii de voluntari care vor să ajungă în Gaza și Cisiordania. „Suntem gata să murim 
pentru cauza palestiniană” - a declarant un șef al Ansarullah-Huthi. 


Dacă după cele două războaie zise mondiale, de fapt intraeuropene mai ales, cu milioanele de morți 
și distrugerile cunoscute, Europa Occidentală a reușit să se refacă și să domine discreţionar sub 
patronajul S.U.A. încă vreo cincizeci de ani, noile războaie provocate sau deschise de Occidentul 
Colectiv reușesc să izoleze ca niciodată lumea occidental de restul planetei care reprezintă totuși 
marea majoritate. 


În mod natural, dacă nu chiar mecanic, după prăbușirea morală a Occidentului vor urma poate 
începând chiar din 2024, prăbușirea băncilor, a burselor de valori, prăbușirea financiară, a dolarului, 
haosul economic și politic. Niciodată Occidentul nu a avut lideri atât de slabi cum sunt azi Joe Biden, 
Emmanuel Macron, Olaf Scholz, Ursula van den Leyen, Justin Trudeau etc. 


Oswald Spengler anunţa încă din 1918 „Declinul Occidentului” în două volume editate definitiv în 
1923. O sută de ani mai târziu, centrul de greutate al lumii (economic, politic, moral) se mută din 
Occidentul Colectiv în Asia, cu lider China. 

